نیند

**نیند** ایک قدرتی جسمانی اور ذہنی حالت ہے جو ہر رات انسانی جسم کے آرام اور بحالی صحت کے لیے ضروری ہے۔ نیند ہر انسان اور جاندار کے لیے راحت اور آرام کے لیے ہے۔ یہ قدرت کا نظام ہے۔ نیند کے دوران اعصابی نظام ساکت رہتے ہیں اور شعوری حواس کمزور پڑ جاتے ہیں۔ نیند جسم کی مرمت، ہارمونوں کے توازن، دماغی صحت اور دائمی بیماریوں سے بچاؤ کے لیے انتہائی اہم ہے۔ نیند صرف آرام کی مدت نہیں بلکہ عمدہ صحت کا بنیادی ستون ہے جو نو جوانوں کے فلاح و بہبود کے لیے ضروری ہے۔ سائنسی شواہد شب بیداری کے گہرے اثرات اثرات کو واضح کرتے ہیں۔ ہر انسان کے لیے 8 سے 9 گھنٹے نیند لازمی ہے۔

## فوائد
### جسمانی
;پٹھوں کی نشو و نما اور بحالی:
گہری نیند کے مراحل کے دوران جسم میں ہارمون بنتے ہیں جو پٹھوں کی مرمت اور مضبوطی کے لیے ضروری ہے۔ جسمانی ورزش باڈی بلڈنگ کے دوران پٹھوں کی بہتر کارکردگی کے لیے مناسب نیند کی ضرورت ہوتی ہے۔

;قلبی صحت کا ضامن:
معیاری نیند دل کی صحت کے لیے ضروری ہے۔ نیند کی کمی بلند فشار خون، دل کی بیماری اور فالج کا خطرہ بڑھاتی ہے۔

;وزن پر قابو:
نیندان ہارمونوں کو متاثر کرتی ہے جو بھوک اور پیاس کنٹرول کرتے ہیں۔ ناکافی نیندان ہارمونوں میں خلل ڈال سکتی ہے، جس سے بھوک میں اضافہ اور ممکنہ وزن میں اضافہ ہوتا ہے۔ مناسب نیند مردوں کو صحت مند وزن برقرار رکھنے اور موٹاپے کے خطرے کو کم کرنے میں مدد دیتی ہے۔

;مدافعتی فعل:
مدافعتی نظام کو بہتر بنانے کے لیے نیند ضروری ہے چونکہ نیند کے دوران جسم سائیٹو کائین پیدا کرتا ہے جو ایک قسم کا پروٹین ہے جس کے ذریعہ عدوٰی اور سوزش سے لڑنے میں سہولت فراہم ہوتی ہے۔ مناسب نیند بیماریوں اور عدوٰی سے اور لڑنے کے لیے بہت ضروری ہے۔ نیند نہیں آنے سے انسان کا مدافعتی نظام مفلوج ہوتا ہے جس سے انسان بیماریوں کے لیے حساس ہوتے جاتے ہیں۔

### دماغی صحت
نیند دماغی صحت کے لیے ضروری ہے۔ یاد داشت مضبوط ہوتی ہے مسائل حل کرنے میں آسانی اور تخلیقی اور بہتر فیصلے کی صلاحیت کے مواقع پیدا ہوتے ہیں۔

;موڈ:
مناسب نیند جذباتی ضابطے میں اہم کردار ادا کرتی ہیں۔ نیند کی کمی کی وجہ سے چڑ چڑا پن، تناؤ اور حساسیت میں اضافہ ہوتا ہے۔ لیکن مناسب مقدار میں نیند لینے سے مثبت نقط نظر اور بہتر جذباتی لچک کے امکانات زیادہ ہوتے ہیں۔

;دماغی خلل کا خطرہ :
نیند کی دائمی کمی ذہنی صحت کو متاثر کرتی ہے جس کی وجہ سے ڈپریشن، اضطراب کے خطرے بڑھتے ہیں۔ مناسب نیند مجموعی طور پر ذہنی تندرستی کو بحال کرنے میں مددگار ثابت ہوتی ہے۔ بالفاظ دیگر پر سکون نیند انسان کی اچھی صحت، جسمانی و ذہنی قوت حافظہ و تخیل، خوش مزاجی اور حسن کارکردگی کے لیے اہم ترین ضرورت ہے۔ اس کے علاوہ نیند ہی انسان کو چاق و چوبند اور ہشاش و بشاش رکھتی ہے جبکہ نیند نہ آنا بڑا بڑے مسائل کا موجب ہے۔ بے سکون نیند یا نیند کی کمی انسانی دماغ پر منفی اثرات مرتب کرتی ہے اور بے شمار جسمانی و دماغی بیماریوں کا موجب ہوتی ہے جیسے دل، دماغ، معدہ و جگر کی بیماریاں، ڈپریشن، ذہنی تاؤ، چڑ چڑا پن، ہائی بلڈ پریشر، فالج، موٹاپا یا ذیابیطس وغیرہ۔

نیند کی کمی سے انسان ہر وقت اونگھ یا غنودگی کی حالت میں رہتا ہے۔ تھکاوٹ جسم و ذہن صحیح طریقے سے کام نہیں کرتا۔ لہذا روزمرہ کے کام کاج پر صحیح طرح توجہ نہیں دے پاتا۔ نیند کی کمی سے انسان میں قوت برداشت کم ہو جاتی ہے اور طبیعت میں جھنجھلاہٹ اور چڑ چڑا پن پیدا ہوتا ہے جس سے انسان جھگڑالو بن جاتا ہے اور ازدواجی اور سماجی زندگی میں فساد کا باعث بنتا ہے

## خرابی
نیند کی خرابی میں سب سے اہم یہ ہے کہ نیند کا معمول بگڑ جانا جس سے نیند کے معیار کا وقت اور مدت متاثر ہو۔ یہ حالات مختلف طریقوں سے ظاہر ہو سکتے ہیں جن میں سونے میں دشواری سے لے کر دن کے وقت ضرورت سے زیادہ نیند آنا یا نیند کے درمیان غیر معمولی رویّے شامل ہیں جس سے کسی شخص کی جسمانی اور ذہنی تندرستی متاثر ہو سکتی ہے۔

### نیند کے عوارض کی قسمیں
# بے خوابی (اِنسومنیا): نیند نہ آنا یا نیند اُچٹ جانا، جس کے لیے مستقل جدو جہد کرنی پڑے۔
# سلیپ ایپنیا: نیند کی حالت میں سانس کا رُک جانا یا دشواری ہونا، اکثر اونچی آواز میں خراٹے۔
# بے چین ٹانگوں کا مرض (ریسٹ‌لیس لیگز سنڈروم): ٹانگوں کو حرکت دینے کا ایک ناقابل تلافی عمل۔
# نارکولیپسی: یہ ایک دائی اعصابی خلل ہے جس میں دن کے وقت ضرورت سے زیادہ نیند آتی ہے اور اکثر سرگرمیوں کے دوران بھی نیند آ جاتی ہے۔
# پیراسومنیا: نیند کے دوران غیر معمولی رویے جیسے نیند میں چہل قدمی، رات کی دہشت یا نیند کا فالج وغیرہ۔
### خرابی کے اسباب
نیند کی خرابی کے اسباب درج ذیل ہو سکتے ہیں:
# طبی حالات: جیسے دائمی درد، بے چین ٹانگوں کا سنڈروم (آر ایل ایس)
# نفسیاتی حالات: اضطراب، تناؤ، ڈپریشن یا دماغی صحت کے مسائل
# طرزِ زندگی: نیند کی خراب عادتیں، نیند کا بے قاعدہ نظام الاوقات، ضرورت سے زیادہ کیفین والی مشروبات کا استعمال، بیٹھے ہوئے کام والی طرز زندگی کے معیار وغیرہ۔
# ماحولیاتی عوامل: شور، تیز روشنی، غیر آرام دہ ماحول، شفٹ والا کام وغیرہ۔
# ادویات: کچھ دوائیں جیسے اینٹی ڈپریسینٹ یا محرک دوائیں۔
# رات کو دیر تک جاگنا، صبح دیر سے اُٹھنا اور دیر سے ناشتا کرنے سے جسم میں کیلوریز بڑھ جاتی ہیں، نتیجتاً وزن بڑھنے لگتا ہے اور فرد موٹاپے کا شکار ہو جاتا ہے۔ نیند کے قدرتی دور، نیند کے مراحل اور نیند کے دورانیے کو سمجھنا اہم ہے چونکہ نیند کے مسائل ان لمحوں کو کس طرح متاثر کر سکتے ہیں۔ نیند علمی فعل، جذباتی توازن اور جسمانی صحت میں اہم کردار ادا کرتی ہے۔

## حوالہ جات


زمرہ:انسانی سلوک
زمرہ:سلوک